Sporditrauma ja spordimeditsiini seminar – Sportest
Sporditrauma ja spordimeditsiini seminar
30. novembril toimus Tartu Ülikooli Kliinikumi Linkbergi auditooriumis (Puusepa 8) sporditrauma ja spordimeditsiini teemaline seminar.
Sporditraumade sessiooni teemad keskendusid erinevate sporditraumade ravivõimaluste tutvustamisele. Spordimeditsiini ja treeningettevalmistuse osas käsitleti treeningettevalmistuse kvaliteedi tõstmise temaatikaid ja tutvustati lihtsamaid mittekliinilisi spordivigastuste ennetamise võimalusi.
Seminari peaesinejateks olid spordifüsioloog dr Barry Fudge ja ortopeed dr Kai Olms.
Dr Barry Fudge töötab Inglismaa Spordi Instituudis füsioloogina. Oma doktoritöös on ta uurinud keskkonnategurite osakaalu Aafrika eliitjooksjate edus. Dr Barry Fudge on töötanud koos mitmete Keenia ja Etioopia tippjooksjatega, kellest mitmed on püstitanud maailmarekordeid ja võitnud medaleid nii Olümpiamängudelt, kui ka maailmameistrivõistlustelt. Kõige tulemuslikum ja edukam on olnud tema koostöö inglise jooksja, kahekordse Olümpiavõitja, maailma- ja Euroopa meistri Mo Farah´ga.
Dr Kai Olms on tunnustatud saksa ortopeed, kes on spetsialiseerunud jalalabakirurgiale alates aastast 1990. Ta on läbi viinud arvukalt kursusi Ameerika Ühendriikides ja enamuses Euroopa riikides, publitseerinud mitmeid erialaseid töid ning olnud ka oma erialaseltsi esimees Saksamaal. Praegu töötab dr Olms oma kliinikus Saksamaal Bad Schwartaus.
Seminari korraldasid Eesti Artroskoopia ja Sporditraumatoloogia Selts, Eesti Traumatoloogide-Ortopeedide Selts, Eesti Spordimeditsiini Föderatsioon, Spordimeditsiini SA ja SportEST.
Programm ja materjalid:
10.30 – 13.00 Sporditrauma sessioon
Hallux valgus and hallux rigidus and sport – dr Kai Olms
Preartroos: mõiste ja diagnoos – dr Tauno Kalvet
Varane artroos ja viskosuplementatsioon „Synvisc“
Vereplasma ravi (PRP) ravi patellafemoraalse ülekoormuse korral noorsportlastel – dr Mihkel Mardna
Puusaliigese artroskoopia võimalustest – dr Andrus Kikas
Hüppeliigese sidemete vigastused diagnoos ja ravitaktika – dr Madis Rahu
Tagapöia valu – dr Toomas Tein
14.00 – 16.30 Spordimeditsiini ja treeningettevalmistuse sessioon
Mäestikutreening osana pikamaajooksjate ettevalmistuses – dr Barry Fudge
Vigastuste ennetamise programm „FIFA 11+“ – kuni 35% vähem spordivigastusi– dr Kaspar Rõivassepp
Kinesioteipimine vigastuste ennetamisel ja taastusravis– Lauri Rannama
Patellafemoraalne valu spordis – hindamine, füsioteraapia ja ennetamine (PREHAB) – Mati Arend